CELEX: 62020TN0467
Language: mt
Date: 2020-07-22 00:00:00
Title: Kawża T-467/20: Rikors ippreżentat fit-22 ta’ Lulju 2020 – Industria de Diseño Textil vs EUIPO – Ffauf Italia (ZARA)

14.9.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 304/19
            
         
      Rikors ippreżentat fit-22 ta’ Lulju 2020 – Industria de Diseño Textil vs EUIPO – Ffauf Italia (ZARA)
      (Kawża T-467/20)
      (2020/C 304/23)
      Lingwa tar-rikors: l-Ingliż
      
         Partijiet
      
      
         Rikorrenti: Industria de Diseño Textil; SA (Arteixo, Spanja) (rappreżentanti: G. Marín Raigal u E. Armero Lavie, avukati)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Parti oħra quddiem il-Bord tal-Appell: Ffauf Italia SpA (Riese Pio X, l-Italja)
      
         Informazzjoni dwar il-proċedimenti quddiem l-EUIPO
      
      
         Applikant għat-trade mark kontenzjuża: ir-rikorrenti
      
         Trade mark kontenzjuża kkonċernata: Applikazzjoni għat-trade mark verbali tal-Unjoni Ewropea “ZARA” – Applikazzjoni għal reġistrazzjoni Nru 89 29952
      
         Proċedimenti quddiem l-EUIPO: proċedimenti ta’ oppożizzjoni
      
         Deċiżjoni kkontestata: id-deċiżjoni tar-Raba’ Bord tal-Appell tal-EUIPO tat-8 ta’ Mejju 2020 fil-Każ R 2040/2019-4
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  parzjalment tannulla d-deċiżjoni kkontestata sa fejn din laqgħet l-oppożizzjoni għal oġġetti u servizzi fil-klassijiet 29, 30, 35 u 43 u tiċħad l-eżistenza ta’ probabbiltà ta’ konfużjoni fis-sens tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill għall-oġġetti u s-servizzi kkontestati kollha;
               
            
                  —
               
               
                  tikkundanna lill-EUIPO u, jekk ikun il-każ, il-parti l-oħra fil-proċedimenti quddiem l-EUIPO, għall-ispejjeż ta’ dan l-appell.
               
            
         Motivi invokati
      
      
                  —
               
               
                  Ksur tal-Artikolu 47(2) u (3) tar-Regolament (UE) 2017/1001 tal-Parlament Ewropew u tal-Kunsill u tar-Regola 22(3) u (4) tar-Regolament ta’ Implimentazzjoni tal-Kummissjoni (KE) 2868/95;
               
            
                  —
               
               
                  Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill.